จีนเผยการลงทุนภาคอสังหาริมทรัพย์ขยายตัว 8.8% ใน Q3/59
จีนเผยการลงทุนภาคอสังหาริมทรัพย์ขยายตัว 8.8% ใน Q3/59
20 ต.ค. 2559

สำนักงานสถิติแห่งชาติจีน (NBS) เปิดเผยว่า การลงทุนในภาคอสังหาริมทรัพย์ของจีนในไตรมาส 3 ปรับตัวขึ้น 8.8% เมื่อเทียบรายปี
ส่วนการลงทุนในภาคอสังหาริมทรัพย์ของจีนช่วงเดือนม.ค.-ก.ย.ขยายตัว 5.8% เมื่อเทียบรายปี ซึ่งสูงกว่ายอดการลงทุนในช่วง 8 เดือนที่ผ่านมาซึ่งมีการขยายตัวเพียง 5.4% และยังสูงกว่ายอดการลงทุนในช่วงเดือนม.ค.-ก.ค.ซึ่งมีการขยายตัว 5.3%
ทั้งนี้ ทางการจีนได้ใช้มาตรการควบคุมราคาอสังหาริมทรัพย์ในเมืองต่างๆ เพื่อชะลอความร้อนแรงในตลาดอสังหาริมทรัพย์ ซึ่งส่งผลให้ยอดขายอสังหาริมทรัพย์ปรับตัวลง         
นายโจว ฮ่าว นักเศรษฐศาสตร์อาวุโสของคอมเมิร์ซแบงก์ ระบุว่า การปรับตัวลงของยอดขายบ้านได้สร้างแรงกดดันให้กับเศรษฐกิจจีน ซึ่งทำให้ไม่สามารถคาดการณ์ความเสี่ยงในภาคการลงทุนที่ชะลอตัวลงได้ และมีแนวโน้มว่า นโยบายการเงินของจีนในไตรมาสหน้าจะลดความเข้มงวดลงมากกว่าที่คาดการณ์